Eestimaa_Kommunistliku_Partei_Keskkomitee (ERAF.1.309.51)

Lehekülg 59
- sai see kraam mitmesse kohta laiali veetud. Ka minu
juurde toodi, nagu eelpool märkisin, kuid sellal polnud ma
selle mee ja suhkru päritolust mitte teadlik.
Suhkru viis kod. Päev kevadel minema, kuid mesi jäi
minu kuuri kuni 1946 a. sügise augusti kuu keskpaigani.
1944 a. sai minu endine elukorter sõjakäigus purustatud
Oleme naesega mõlemad viletsa tervisega - tema on majahoidja
ja mina laohoidja. 1946 a. suvel sain Meriväljal taha-äärde
aiamaa krundi. Püüdes ärakasutada pakutavaid ehitus-
soodustusi - lootsin ka elamut püstitada.
Samal 1946 a. suvel sain teada, et see mesi ei kuulu mitte
Rahvakomissariadile - tõend on, nii ütelda, fiktiiv ja
kod. Pettai, kes oli ise üks selle kraami meile-vedajaist
- tema võttis omale sellest meest ja mina võtsin ka seda
mett, jagasin töömeestele, kes töötasivad ja vedasivad
minu krundile ehitusematerjaalide kohaletoimetamist
ning tarvitasin ise ka. Mett müünud kellelegi ei ole.
Selle meevõtmise eest olen nüüd vastutusele võetud.
Kr.K. § 162 p. V põhjal, s.o. kriminaalasjas N 137 - 1946 a,
mis tuleb otsustamisele Tallinna Mererajooni I jsk.
rahvakohtus 30 novembril 1946 kell 13.
Seal juures on minu ehitusmaterjal, kui ka perekonna
varanatuke eelaresti all, ning pealekaebuses tuuakse
ette vägapalju valet ja absurdseid väljamõeldisi.
Juurdlustoimikus N 6396 on kod. Pettai seletuskiri
krim. jaoskonnale (milline minule ette loeti jaoskonnas) et
kod. Päev'a sellekohase nõudmise peale moodustati Põllutöö
Rahvakomissariadis mesindus osakonna teenistujaist
komisjon koosseisus: kod. Roots, Pettai ja teis., kes käis
koha peal kod. Päev'a mesilaste näljaseisukorda kindlaks
tegemas, ning komisjoni otsuse alusel sai kod. Päev'ale
väljakirjutatud suhkrusaamise luba - ühe koti ulatuses,
107
Minu teada samal ajal aga olid kod. Päev'al küllaltki
suured kogused mett ja suhkrut, nii ütelda, avalikkuse
eest ärapeidetult olemas ja sellest oli teadlik ka
komisjoni koosseisu kuuluv kod. Pettai.
Mulle näib, et niisugune komisjoni varjukatte all
suhkruhankimise viis ei saa seadusepärane olla,
paistab, nagu oleks see väljapetmine, - kuid on ameti-
võimude poolt lihtsalt tähelepanemata jäänud, või
mõnel teisel mulle mitteteadaoleval põhjusel asjakäigust
välja jäetud. Mererajooni prokuror Treier oli küll
asjast huvitatud - püüdis seda ka uurida, kuid selgitust-
andva asjaosalise mitteilmumise, samuti Treieri enda
ametikohalt lahkumise tõttu paistab see uurimus selgi-
tamatuks jäänud olema.
Et aga kohus arutab ühekülgselt ainult minu
süüteoasja ja kuna kohtus prokuror antud juhul ei
esine, - siis pole mul kellegi poole pöörata asja-
ülesvõtmise suhtes, sest kohus võib minu seletust
ka mitte arvestada, - põhjendates ainult selle asja-
otsustamise võimalikkusele, mis antud juhul ameti-
võimude poolt süüdistusena kohtule esitatud on.
Niisugune vastaspoole mängust väljajäämise võimalus
jätab kahtlase tagamõtte, - nagu peituks selles
mõni poolehoiu või asjasumbutamise mõte. - Pealegi
omas kod Päev Ministeeriumides Suuri sõpru-tutavaid.
Kui niimoodi üks pooltest asjakäigu vastutavusest
väljajääda võib - siis ei kõlbaks ka mitte minu
ühekülgset vastutavust kohustuslikuks pidada.
Olen enne karistamata ning esimest korda eksija.
Arstliku Tööekspertiisi Komisjoni otsuse kohaselt võin
ma töötada kergetel tingimistel, ilma lihaste pingutuse,
pikema käimise ja seismiseta.